《闻秋官唐君廷贵补福州守寄诗送之》
明代·张弼

紫宸朝罢见除书，旧友新乘五马车。沧海月明天荡荡，关山春到雨徐徐。

芭蕉影转黄堂静，茉利香浮绣閤虚。愧我兵曹素餐吏，麟符何日换金鱼。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。